**მედიაციაში წარმომადგენლობის ქართულენოვანი კონკურსი**

**მედიატორების სახელმძღვანელო**

 *თქვენი მონაწილეობა დიდად დაფასებულია!*

*კონკურსისათვის აუცილებელია, რომ კონკურსში მონაწილე ყველა მედიატორს არჩეული ჰქონდეს ერთიანი დამოკიდებულება მედიაციის სესიების მიმართ. აღნიშნულის გათვალისწინებით, გთხოვთ, მედიაციის პროცესს გაუძღვეთ შემდეგი გაიდლაინების მიხედვით:*

1. **მნიშვნელოვანია თითოეულ გუნდს მიეცეს საშუალება წარმოაჩინოს სათანადო ცონდა, უნარები და საქმის არსის მისეული აღქმა.** მედიატორობის დროს თქვენ მიერ არჩეულ დამოკიდებულებას ძალზედ დიდი გავლენა ექნება სტუდენტებზე და მათ მიერ თითოეული სესიისას მიღებულ გამოცდილებაზე. მედიატორის პასუხისმგებლობაა ხელი შეუწყოს კონკურსში გუნდების აქტიურ მონაწილეობის. თქვენ მათ უნდა მისცეთ შესაძლებლობა, რომ წარმოჩინდნენ კარგად, ვიდრე ორიენტირებულები იყოთ საკუთარი შესაძლებლობების წარმოჩენაზე.

2. **საჭიროა მომზადება:** შეჯიბრის დასაწყისში, ყველა მედიატორმა უნდა წაიკითხოს წესები და ზოგადი ინფორმაცია საქმის შესახებ, რომელშიც უნდა მიიღონ მონაწილეობა. თუ შეიძლება მოემზადეთ სათანადოდ, რათა კარგად გაითავისოთ თქვენზე დაკისრებული მოვალეობები.

3. **მედიატორის შესავალი სიტყვის მნიშვნელოვანი ელემენტები:** მედიატორის მისალმება უნდა შეეხებოდეს შემდგომ საკითხებს:

მედიატორის, როგორც ხელშემწყობის როლი;

მონაწილეების, მხარეებისა და მათი წარმომადგენლების ფუნდამენტური წესები (მაგ. წესი ''არ შეაწყვეტინოთ სხვას საუბარი'');

პირადი შეხვედრის გამოყენების წესი;

კონფიდენციალურობის პრინციპის დაცვა საერთო და პირადი შეხვედრების დროს**.**

მედიატორის შესავალი სიტყვა არ უნდა გაგრძელდეს 5 წუთზე მეტ ხანს.

4. **მედიატორის ხელშემწყობი როლი:**  მედიაციის სესიის წარმატებით წარმართვისათვის უნდა მოირგოთ ხელშემწყობის როლი, შეფასებითი და პირდაპირი მიდგომის ნაცვლად. თქვენი პროფესიული გამოცდილების მიუხედავად, თუ მიიჩნევთ რომ გუნდის პოზიცია არ არის სასარგებლო და ხელოვნურია, თქვენ უნდა მისცეთ მონაწილეებს საშუალება წარმოაჩინონ საქმე თავიანთი კუთხით. თქვენ ხელი უნდა შეუწყოთ გუნდებს, რათა მათ მიიღონ პრაქტიკული და რეალური გადაწყვეტილებები, და ამასთანავე გაითვალისწინონ ფინანსური საკითხები. გუნდებმა უნდა განიხილონ ყველა საკითხი, მათ არ უნდა აირიდონ თავიდან „რთული“ საკითხების განხილვა და არ უნდა გადადონ ისინი მომავალი მედიაციის წარმოსახვითი სესიებისთვის.

5.  **შესაძლო გადაწყვეტილების მიღებაში დახმარება:** თითოეული თქვენი ჩარევის მიზანია ის რომ, მაქსიმალურად ხელი შეეწყოს სტუდენტთა მიერ დავის გადაწყვეტის საინტერესო და კრეატიული გზების დამოუკიდებლად მოძიებას. გთხოვთ არ შესთავაზოთ დავის მოგვარების გზები. თავი აარიდეთ აზრის გამოხატვას იმის შესახებ, თუ ვინ არის მართალი და ვინ არა. გახსოვდეთ, რომ მედიაციის სესია არის მოკლე და გრძელდება მხოლოდ 85 წუთი. ეს ამავდროულად არ ნიშნავს იმას, რომ შესავლის გაკეთების შემდგომ თქვენ სიჩუმე უნდა შეინარჩუნოთ. თქვენ უნდა გამოიყენოთ თქვენი როგორც მედიატორის როლი, სტუდენტებისა და პროცესის სასარგებლოდ.

6. **პირადი შეხვედრების გამოყენება:** პირადი შეხვედრის გამოყენება სტუდენტებისთვის არჩევითია და აუცილებელია თავად გუნდებმა გადაწყვიტონ როდის გამოიყენონ იგი. იმ შემთხვევაშიც, თუკი თქვენ იყენებთ პირადი შეხვედრებისგან თავისუფალ მედიაციას თქვენს პრაქტიკაში, ან თვლით რომ არასწორად არის სტუდენტებისგან პირადი შეხვედრის გამოყენების დრო შერჩეული, ნება დართეთ სტუდენტებს გამოიყენონ ის, როდესაც მათ ეს მოსახერხებლად მიაჩნიათ. თითოეული პირადი შეხვედრა უნდა გაგრძელდეს არაუმეტეს 10 წუთისა.

7. **კომენტარები და შეფასება:** თქვენ ასევე შეგიძლიათ გააკეთოთ კომენტარი, მას შემდეგ რაც მსაჯები შეაფასებენ სტუდენტებს. კონკურსის საგანმანათლებლო დანიშნულების მიზნისათვის სასურველია თუ თქვენ გაესაუბრებით სტუდენტებს სესიის დასრულების შემდგომაც.